لله وكفى وصلاة وسلاما على عباده الذين اصطفى. اللهم لك الحمد كله ولك الملك كله وبيدك الخير كله. واليك يرجع الامر كله. اللهم صل قال يا حبيبي قلوبنا وعلى طبيب قلوبنا وعلى شفيعنا يوم العرض عليك محمد صلى الله عليه وسلم. اللهم صل عليه في الاولين والاخرين والملأ
الاعلى الى يوم الدين اما بعد. اخواني واحبابي في الله الله سبحانه وتعالى يتنزل كل ليلة في الثلث الاخير من الليل. الناس عارفة ان ربنا بيتنزل كل ليلة في التلت الاخير من الليل وانه بيقول هل من سائل فاعطيه؟ سألت نفسي مرة لو كان ربنا مش بيتنازل كل ليلة لو كان ربنا بيتنازل كل تلات شهور مرة تخيل
كلوا هم اربع مرات في السنة او مرتين في السنة. كانوا الناس عملوا ايه في الليلة اللي كل تلات شهور مرة؟ يعني لو كان النبي عليه الصلاة والسلام قال ان الله يتنزل مسلا اول يوم
في ايه؟ في مسلا كل تلات شهور عربية مسلا. كان الناس يعني نامت في الشوارع وفي المساجد. في الليلة ديت ليه؟ يقول لك ربنا كل تلات شهور مرة ده فرصة عمرنا نطلب بقى للتلات شهور اللي قدام اللي جايين. طب يا اخواننا
ربنا ليه خلاها كل ليلة برة رغم ان كثير من الناس زهد في قيام الليل اه وقال ايه كل ليلة فلو فاتتني الليلة ديت ابقى اشوف الليلة اللي بعدها عارفين ليه
بيتنازل كل ليلة لانك محتاجاه كل ليلة. لانك محتاجه كل ليلة. لانك محتاج ربنا كل يوم. لانك ما تقدرش تستغنى عن ربنا. في اي في يوم من حياتك عشان كده سيدنا ابراهيم لما لقى القمر قفل قال لا احب الافلين. لما لقى الشمس قافلة
كوكب افل قصدي قال لا احب الافلين. يعني ايه لا احب الافلين؟ يعني دلوقتي لو ربي بيقفل بالليل وانا احتجت مشكلة اقف على باب مين؟ اقول يمين لو حصل لي مشكلة بالنهار
وربي ما بيطلعش بالنهار اروح لمين اقف على باب مين؟ اطرق باب مين؟ هي دي قضية كبيرة قوي يا اخواني. قضية قيام الليل. قضية ان بالليل ده اصطفاء يا جماعة. قيام الليل ده اصطفاء واحنا بنتكلم في سورة المزمل. واحنا بنقف مع سورة من اعظم سور القرآن. مع السورة اللي صنعت دار الارقم
الصورة اللي خرجت عظماء الدنيا كلها اللي فتحوا العالم من دار الارقم مع سورة المزمل مع السورة اللي بدأت اول اية منها بوصف النبي عليه الصلاة والسلام ولكن وصف ليله قبل البعثة. يا ايها المزمل النبي ده النبي ولكن قبل البعثة. يا رب فيه مزملين كتير اوي. يا رب كل الناس دايما متزملة في البطاطين
يا رب يا رب اشمعنى هذا المزمل لان فيه حاجة في قلبه. مش اي حد ربنا بيختاره. مش اي حد ربنا بيصطفيه. لو ربنا هيستعمل مننا دعاء ليه؟ لو ربنا هيفتح ابواب الدعوة اليه لحد مننا. لو ربنا هيستعمل حد مننا في الخلوة بين ايديه والمناجاة بين ايديه. لو ربنا هيستعمل حد مننا في
حمادة بن العبادات او صنف او باب من ابواب الاستعمال. مش اي حد ربنا بيستعمله يا جماعة. ربنا ما بيختارش اي حد يا جماعة. وكذلك قيام الليل ربنا ما بيختارلوش اي حد. مش اي حد انا اعرف اخ من يعني من الاخوة يعني
من برة وكان يعني مكسل شوية في قيام الليل. ربنا ارسل له نملة نملة قعدت ساعتين تقطع في رجليه لحد ما قام وقام الليل ساعتين وهو يعذب ومش عارف يعمل ايه ومش عارف يتخلص منها. ساعتين تقطع في رجليه لحد ما قام وخلاص وقرأ الرسالة. فين
انا بعد ساعتين قم صل قيام ليل قم اقف بين ايدين ربنا لو ارادك لاقامك لو ارادك لاختارك قيام الليل ده اصطفاء. لو رئيس دولة نازل يزور اي بلد من البلاد. بيقول مين اللي يبقى في استقباله اللي في استقباله دول ناس هو بيحددهم بالاسم. اللي في استقباله دول صفوة البلد. اللي في استقباله دول بيسموه باعيان البلد
كذلك الملك لما بيتنزل في التلت الاخير. مين اللي بيبقى في استقبال الملك؟ مين اللي بيبقى في الوقت ده؟ اللي ربنا بيجعلهم في استقباله في الوقت دول هم اعياد كان الدنيا هم صفوة الدنيا هم خيرة الدنيا. ربنا ما بيختارش اي حد يا جماعة. ربنا ما بيصطفيش اي حد. ربنا ما بيستعملش اي حد. عشان كده
قال السلف من صفى صفي له. اللي هيصفي قلبه لربنا. اللي هيصفي حاله لربنا. اللي هيصفي حياته لربنا. هيصفى له. ربنا هيدي له الدنيا صافية ربنا يدي له الاستعمال صافي بلا شوائب وبلا منغصات. قيام الليل ده عامل زي مجمع التحرير بالزبط. عارفين مجمع التحرير يا جماعة؟ كان الناس قبل مجمع التحرير
القاهرة يقولوا لهم في شارع مش عارف عباس العقد روحوا مش عارف هتلاقوا ايه. في شارع لبنان مش ميدان لبنان روحوا هتلاقوا المصلحة الفلانية. وتختم بقى مش عارف منين وتلف
فعملوا حاجة اسمها مجمع التحرير. كل المصالح موجودة في مجمع واحد. بحيس ان الناس تلاقي كل حوايجها في مكان واحد. اهو ده قيام الليل. قيام الليل ده مجمع التحرير ايه؟ هل من سائل عندك حاجة عايزها؟ فاعطي هل من مستغفر عندك زنوب؟ فاغفر له. هل من تائب عندك ماضي رهيب
ما انتاش عارف تتخلص منه ازاي فاتوب عليه؟ هل من مستشف عندك مرض فاشفيه؟ هل من مستدفع للضر؟ عندك مشكلة منغصوا عليك حياتك. فادفعه عن عندك ايه؟ ايه المشكلة اللي عندك؟ مجمع التحرير. لو فيه ملك من كوكب تاني وعرف ان ربنا
اللي قال للارض انه بيتنزل في التلت الاخير من الليل. الملك ده لا يشك لحظة. انه لما ييجي يزور الارض بالليل هيلاقي الدنيا كلها صاحية. ليه؟ ده وقت قضاء الحوائج. يا جماعة
احنا بنزرع بالليل وبنحصد بالنهار. يعني اللي احنا بنتوسل الى الله فيه بالليل هو اللي احنا بناخد الاجابة من الله فيه بالنهار. يبقى كبيرة قوي قضية عظيمة قوي قضية قيام الليل قيام الليل. يا ايها المزمل قم الليل قم عمر. بداية القرآن قم الليل اقرأ
قم فانذر. بداية القرآن او كلها اوامر. ليه؟ لان القرآن كان بيصنع ابطال. القرآن كان بيصنع شخصية قوية. لما الانسان نفسه بتتحكم فيه وشهوة هو انتم بتتحكم في القلب بينام المكنة بتاعة القلب بتنام بيبقى ما عندوش همة على العمل الصالح. فمن البداية كانت اوامر واوامر فردية مش قوموا الليل
مش اقرأوا اقرأ قم لانك انت لازم يكون عندك استعداد انك تبقى بطل رغم الزروف رغم اي اعاقة رغم اي مشاكل ان الانسان قرب من البداية على البطولة. ابدأ صح ابدأي صح. سورة المزمل بتقول لك البداية السليمة. هي دي اللي بتصنع الابطال. في اول السورة يا ايها المزمل قم
طب الفرض في اخر السورة ان ربك يعلم انك تقوم ها وطائفة من الذين معك. فاقرأوا ما تيسر من القرآن. يبقى يقولها قم اجابة في اخرها قوموا. اولها اقرأ انما في اخرها اقرأوا اولها فرض. انما في اخرها جماعة. لما النبي عليه الصلاة والسلام قام الليل ربنا ايده. ربنا نصره. قيام
الليل سر النصر كله. قيام الليل لما كان صلاح الدين الايوبي يمر على الخيام ليلة معركة حطين. يلاقي جنود في خيمة قاعدين يقوموا الليل يقول من هنا يأتي النصر. لو
عايزين ننتصر على العلمانيين. لو عايزين ننتصر على اهل الباطل. لو عايزين ننتصر على اهل الباطل اللي سجنوا اخوانا وعذبوا اخوانا. لو عايزين ننتصر على اي انت مين في الدنيا؟ من هنا يأتي النصر قيام الليل سر النصر. واذا مر على خيمة نايمين بالليل يقول من هنا تأتي الهزيمة. قيام الليل قيام الليل سر كل حاجة
يا جماعة عشان كده مش عجيب ان ابو مسلم الخولاني كان وكان معلق كرباج لقيام الليل بس. لما كان رجله تتوانى في قيام الليل كان يضربها بالكرباج ويقول قومي. فوالله لازحفن بك زحفا. ايحسب اصحاب محمد ان يستأثروا به دوننا
فوالله لا نزاحمنهم على الحوض حتى يعلموا انهم قد خلفوا ورائهم رجالا. يبقى كان بيعتبر ان قيام الليل هو السبيل الى حوض النبي صلى الله عليه وسلم هو السبيل الى السبق وصحبة النبي عليه الصلاة والسلام في الاخرة. يا ايها المزمل قم الليل يبقى قيام الليل ده امر يا جماعة. قيام الليل في البداية كان امر
وكان واجب في اول سنة لحد ما ارجل النبي عليه الصلاة والسلام والصحابة بقت عاملة زي جزوع النخل. قيام الليل عبادة غالية عند ربنا للدرجة دي. لدرجة ان ربنا فرض
قيام الليل قبل ما يفرض الصلاة. فرض قيام الليل قبل ما يفرض الزكاة. فرض قيام الليل قبل ما يفرض الحج. فرض قيام الليل قبل ما يفرض الصيام. يبقى معناها قيام الليل ده التربية الاولى
قيام الليل ده المحضر التربوي الاول. قيام الليل ده بداية التربية. ده بداية الاصطفاء. ده بداية الاختيار. عبادة مهمة عند ربنا اوي. لدرجة قم الليلة الا قليلا نصفه نصفه او انقص منه قليلا او زد عليه. لما ربنا قال انقص القليل ولما قال زد ما قلش قليلا. زد
ايه ما شئت وما استطعت. طب يا رب هنام امتى؟ قيام الليل هيبقى سبب بركة في الاعمار وسبب بركة في الوقت. لا تتساءل لما هتقفي بين ايدين ربنا ايه اللي يحصل
قايم الليل ده صاروخ اللي بيقوموا الليل بيركبوه وينطلقوا به الى الفردوس الاعلى. لو موت نفسك بالنهار مش هتحصل المسافات اللي قطعت بالليل صاروخ قيام الليل. قيام الليل ده صاروخ لمن يريد ان ينطلق الى الفردوس الاعلى. يركبوا كل ليلة
يعني قيام الليل عبادة غالية عند ربنا اوي يا جماعة. عشان كده العبادة الوحيدة اللي ربنا ما نزلهاش ملايكة. العبادة الوحيدة اللي ربنا ما نزلهاش حتى حملة العرش. العبادة الوحيدة اللي ربنا تنزل لها بنفسه. العبادة الوحيدة اللي ربنا ما نزلش
لك ولا لك فيها. ربنا قال انا اللي هتنزل بنفسي لاهل هذه العبادة. يبقى العبادة دي غالية عند ربنا قد ايه؟ يبقى العبادة ديت عظيمة عند ربنا سبحانه وتعالى قد ايه لما ربنا سبحانه وتعالى يقول يا داوود يا داوود اتعلم يا داوود ان لي عبادا فرشوا لي
في وجوههم ونصبوا لي اقدامهم وناجوني بكلامي. وتملقوا الي بانعامي. فهم اين صارخ وباكي وبين متأوه وشاكي. اتعلم يا داود اني اعطيهم ثلاثة. الاولى اني اقذف من نوري في وجوههم وقلوبهم. فتستضيئ وجوههم وقلوبهم. والثانية اني اقبل
عليهم بوجهي اتعلم يا داوود من اقبلت عليه بوجهي؟ ماذا اريد ان اعطيه؟ والثالثة لو والثالثة لو ان السماوات والارض في ميزانهم يوم القيامة لاستقللتها عليهم. عارفين ايه الاثر ده يا جماعة؟ فيه اثار. اثر من بني اسرائيل. ما تقدرش حد يقول انها صحيحة وانها ضعيفة. حدثوا عن بني اسرائيل ولا حرج. ولكن لو جينا نتدبر ربنا بيقول اقبلوا
بوجهي ارأيت يا داوود من اقبلت عليه بوجهي؟ ماذا اريد ان اعطيه؟ يبقى دي الدنيا. يبقى ربنا هاديك الدنيا. طيب والتانية اقذف من نوري في وجوههم وقلوبهم فتصطيء وجوب قلوب بنات الدين
يبقى ده الدين والفتح في الدين. طب التالتة لو ان السماوات والارض في ميزانهم لاستقللتها عليهم يبقى ده الاخرة. الميزان يوم القيامة في الاخرة. يعني ربنا بيقول عبادة اللي هتجيب لك الدين والدنيا والاخرة قيام الليل. مش باقول لكم مجمع التحرير يا اخواني. مش باقول لكم قيام الليل ده مجمع التحرير. ده ده
اللي جمعت كل يعني كل الاحلام بتاعة الانسان. عشان كده هي عاملة زي ايه ؟ يعني يقول لك لو انت معك تأشيرة وزير لو انت عايز تجيب تأشيرة وزير يا عم ده مستعد اتبهدل. بس تأشيرة وزير دي معناها ان المشكلة بتاعتي اتحلت. ولله المثل الاعلى. طب لو معك تأشيرة من المالك بقى؟ من مالك الملك سبحانه وتعالى؟ اهو ده
بالليل يا جماعة. قيام الليل شيك على بياض. شيك على بياض. هل من سائل فاعطيه؟ شيك على بياض. اطلب اللي انت عايزه. عشان كده قيام الليل مليان معجزات شفاء. قيام الليل
ايه المعجزات هداية؟ فيه ناس بقت صديقين بسبب دعاء في قيام الليل. فيه ناس اتجوزت بسبق انا اتجوزت بقيام الليل. فيه ناس انجبت بقيام الليل. فيه ناس شفيت من امراض
قضال لا يوجد لها حل في الطب من قيام الليل. يعني احد الناس آآ يعني وهو من هنا يعني من عندنا ونزل القاهرة يكشف عند دكتور من الدكاترة وكان عنده مرض يعني اللي هو اللي هو البهاق. مرض البهاق ومرض ما لوش علاج طبي
في اه يعني الراجل خلاص بقى اتبهدل والمرض ده بيبقى الجلد بعد كده بقى بيبقى مؤلم جدا. ولما يجي عليه ماية يعني مرض متعب غير بقى. انتم عارفين الالام النفسية اللي هو ممكن يبقى
ففيها غير الالم البدني. فسبحان الله العظيم! يعني آآ آآ روح من على الدكتور على المسجد. يعني في القاهرة وظل يصلي قيام الليل لله ويبكي ويتوسل الى الله سبحانه وتعالى ويتوسل الى الله بان ربنا يشفيه. هذا الرجل في نفس الليلة داهية يعني كل
اللي على جلده تحول كأنه بودرة. يعني قام اغتسل كل ده راح من على جلده ازاي؟ هو ايه اللي ازاي يا جماعة؟ هو مع ربنا ازاي؟ لما سيدنا زكريا قال لسيدنا مريم ان
لكي هذا ازاي ؟ قالت له هو من عند الله ما فيش ازاي مع ربنا. قيام الليل انا سنلقي عليك قولا ثقيلا. الدعوة صعبة. والتربية صعبة والمواصلة في الطريق صعبة. من غير الزاد المستمد من الله ما حدش هيقدر يكمل. ان ناشئة الليل يقول لك الناشئة اللي تحت سبعتاشر. والناشئة بتوع النادي الاهلي
ناشئة الايه؟ اللي اتربوا في مدرسة قيام الليل. اللي قلوبهم اتملت بالمعاني اللي نشأت في قيام الليل. هي اشد وطأة العزم واقوى مقيلا الفهم قيام الليل سبب العزم وسبب الفهم. ان لك في النهار سبحا طويلا. وبعد كده تلاقي ربنا يقول لك ان لدينا انكالا وجحيما. وطعاما
بغصة وعذابا اليما. يوم ترجف الارض والجبال وكانت الجبال كثيبا مهيلا. يا رب انت بتتكلم عن اليوم اللي الارض اللي ما لهاش صحيفة هترتكب فيه امال البشر هيعملوا ايه؟ اللي الولدان هتبقى فيه شيب اللي ما لهاش صحيفة. امال البشر اللي اليوم ده معمول عشان حسابهم هيعملوا ايه؟ طب يا رب اتكلمت عن يوم القيامة هنا ليه
يا رب انت بتتكلم عن قيام الليل. الكلام عن القيام. فجأة الكلام بقى عن القيامة. اللي قلب الكلام من القيام للقيامة. كانه اما قيام بين يدي الله في الدنيا واما القيام الطويل يوم القيامة. في الاخرة اختار القيام او القيامة. اختاري الوقفة بتاعتك من
اتقوا ربنا في الدنيا ديت هتشيل عنك الوقفة في حر الشمس يوم القيامة بين يدي الله سبحانه وتعالى. قيام الليل ده يا جماعة يعني انا عايز عايز اقول لكم ايه ارباح قيام الليل. ارباح قيام الليل لما النبي عليه الصلاة والسلام يقول اقرب ما يكون الرب من العبد في جوف الليل
في الاخر مش اقرب ما يكون العبد الى الله اقرب ما يكون الرب من العبد. يعني اعظم لحظة هيتجلى فيها اسم الله القريب في حياتك. اعظم لحظة تحس ان ربنا قريب منك فيها. اعظم لحظة هتحس ربنا قريب منك قد ايه فيها. اقرب ما يكون الرب من العبد في جوف الليل
الاخر قيام الليل سر الحب كله. ابو سليمان الدراني كان يقوم الليل فوهو بيصلي فطبعا يعني ما نامش خالص. فهو بيصلي وهو في السجود قام نايم. نام فحلم بحورية من حور الجنة وهي تركله برجلها. يعني دلع يعني يعني تركله برجلها وتقول حبيبي
اتنام وانا اربى لك في الخدور؟ حبيبي ركعتين في قيام الليل خد بهم كلمة حبيبي ده كلمة حبيبي دي الشباب بيطلع روحهم عشان يسمعوها من بعض. الشباب بيعملوا كل حاجة عشان يسمعوها من بعض. وده بركعتين في قيام الليل بسجدة في التلت الاخير من
في الليل بسجدة في جوف الليل الاخر يسمع كلمة حبيبي. قيام الليل سر المتعة كلها يا جماعة. لما عبدالله بن عمرو بن العاص كان يقوم كل الليل يختم القرآن مرة من العشاء للفجر. كل ليلة يفضل يصلي بالقرآن. فالنبي عليه الصلاة والسلام يعني استدعاه وقال له يعني انه كده بيشد على نفسه
قال له يا رسول الله دعني استمتع من قوتي وشبابي. دعني اتمتع بشبابي يا رسول الله. ده المتعة بتاعتي. ده المتعة بتاعة حياتي دي جنة الدنيا. دعني استمتع من قوتي وشبابي. يعني هو شايف ان قيام الليل ده المتعة. قيام الليل سر اللذة كلها
سر ان الانسان يعيش حياته في لذة النبي عليه الصلاة والسلام لما اقترب من السيدة عائشة تقول السيدة عائشة حتى مس جلدي جلدا. لحد ما مس جلد جلده. يعني واحد مع زوجته شابة وصغيرة وجميلة يعني
يا اخوانا يعني الموقف يعني حتى مس جلدي جلدا فقال يا عائشة ذريني اتعبد لربي ذريني اتعبد لربي يا عائشة اتعبد لله سبحانه وتعالى فقام يصلي ويبكي حتى مل لحيته. النبي عليه الصلاة والسلام بل لحيته وبل صدره. ونام النص ساعة اللي كان
قبل الفجر فنام وهو يبكي وظل يبكي لحد ما رجع سيدنا بلال يصحيه للفجر فوجده بيبكي وهو نائم عليه الصلاة والسلام. فقال ما يبكيك يا رسول الله النبي عليه الصلاة والسلام يعني تخيلوا النبي لذة قيام الليل والوقوف بين ايدين ربنا ومناجاة الله وقربناه نجيا. مش اي حد ربنا بيقربه بيقربه
عبدت المناجاة ده اصطفاء واختيار من الله سبحانه وتعالى يا اخواني. عشان كده ان لدينا انكالا وجحيما. النكل ده يعني جزء من اللي جاب الحمار. يعني يعني فيه مسخ يعني فيه قيود وجحيم. وجحيم ده والعياذ بالله
يعني اشد من النار اشد من النار المسلطة الضيقة العميقة الموجهة على الجسم الشديد وطعاما ذا غصة كلمة الاكل اللي يقف في الزور ينفع يخرج ولا ينفع يدخل. يعني احساس رهيب يا جماعة وطعاما ذا غصة. وهو مضطر ياكل لانه يموت من الجوع
وما فيش حاجة يبلعوا بها غير الغسلين والصديد والحميب والعياذ بالله. حاجة رهيبة. وعذابا اليما. يا رب كل اللي فات ده مش عذاب. الانكال والجحيم والطعام كل ده غصة كل ده ما هوش عذاب لسه كمان وعذابا اليما. يعني قائمة استضافة التعزيب في جهنم بعد كل ده. يوم ترجف الارض والجبال. الكون بيرتجف والكون
ما هواش بيحاسب يوم القيامة. ولا يوم القيامة معمول عشان حسابه. وكانت الجبال كثيبا بهيلا انهيار. من الخوف والرعب. الجبال بتنهار. بتتصدى. بتبقى زي رامي لديه الكسيب البهيل لو انا ارسلنا اليكم رسولا شاهدا عليكم. يبقى القضية هنا ايه يا جماعة؟ زي ما ربنا قال ان هذه تذكرة فمن شاءت
الى ربه سبيلا. قدامك الفرصة انك تقوم الليل الوقتي. قدامك الفرصة انك تقوم الليل الوقتي. القيام او القيامة. يا قيام ساعة بين ايدين ربنا في التلت الاخير من الليل في الدنيا. يا قيام خمسين الف سنة في الدنيا. خمسين الف سنة في الدنيا. بعد كده تيجي الاية الاخيرة. ان ربك
يعلم انك تقوم ادنى من ثلثي الليل. ثلثي الليل النبي عليه الصلاة والسلام يعني مروى عنه ان الله ليضحك الى رجلين. رجل من قام من لحافه وفراشه ودثاره يعني واحد كان معاه اللحاف والبطانية كمان والفراش يعني الليلة تلج اقامة من لحافه وفراشه
يتوضأ يتوضأ يعالج نفسه قام الى الصلاة فيقول الله سبحانه وتعالى لملائكته ما حمل عبدي هذا على فصنع. انا اللي باهرني في الحديس ده ايه؟ اللي باهرني في الحديس ده ان الراجل ده واقف يصلي يا جماعة في الارض وهو مش حاسس اللي حاصل بسببه في السماء
الراجل ده واقف يصلي في الارض وهو مش مدرك السما مقلوبة بسببه. ربنا بيقول لملايكة الملأ الاعلى شايفين عبدي ده ما هو اهل قيام الليل زي ما النجوم في السماء بتتراءى لنا. شايفين النجم المنور اوي ده في الارض. شايفين العبد ده ما حمل عبدي هذا على ما صنع. اللي واقف في
التلج ده وسايب مراته وحبيبته وسايب فراشه وسايب اللحاف وسايب البطانية. وواقف يصلي وهو بيرتجف من البرد بين ايدين ربنا. شف المنزر تحت تشوف يصعب عليك وتقول له يا عم نام. لو شفت المنزر اللي فوق قلبك اتفطر فيها. وربنا بيضحك بيقبل عليه بوجهه وهو يضحك
سبحانه وتعالى والملايكة بترده في حوار من فوق سبع سماوات بسبب هذا العبد الفقير الضعيف. ايه اللي خلى له قيمة عند ربنا سبحانه اللي رفع قدره عند الله سبحانه وتعالى ايه اللي خلى له قدر عند الله سبحانه وتعالى اللي خلى له قدر هو قيام الليل. عشان كده النبي عليه الصلاة والسلام يقول من قرأ
في ليلة بعشر ايات كتب له قنطار من الاجر. فيقال له يوم القيامة اسمعوا بقى الكلام الخطير. اقرأ وارقى بكل اية درجة. يعني ايه؟ يعني احنا عارفين ان كل اية بنحفظها في القرآن في الدنيا يا رب ارزقنا حفظ القرآن في صدورنا يا رب
اللهم ارزقنا حفظ القرآن في صدورنا يا رب. اللهم شرفنا بقيام الليل بين يديك يا رب. اللهم شرفنا بقبل القيام الليل شرف المؤمن. الامة اللي ما تجتمعش على قيام الليل امة باسلوبة الشرف. مسلوبة الشرف بينها وبين الله قبل ان تكون مسلوبة الشرف بينها وبين فالنبي عليه الصلاة والسلام بيقول لك من قرأ
عشر ايات في ليلة كتب له قنطار من الاجر فيقال له يوم القيامة اقرأ وارقى فان لك بكل اية درجة. يعني يا جماعة كل اية الواحد بيحفزها عارفين بدرجة في الجنة
طب الحديس ده بيقول لك ان كل اية بترتليها في قيام الليل بدرجة في الجنة. يعني كلام خطير جدا. يعني انت لو قريتي الليلة مية هي في قيام الليل بميت درجة في الجنة بازن الله سبحانه وتعالى. لو قريت الليلة الف اية في قيام الليل بالف اية بالف درجة في الجنة. بازن الله سبحانه وتعالى
لكل اية في قيام الليل بدرجة في الجنة. كلام خطير جدا. يبقى احنا مضيعين عمرنا ليه؟ ان ربك يعلم يعلم ديت. يعني هيديك مش هيضيع عليك. لما واحد يقول للتاني انا عارف انت بتتعب قد ايه. عارف دي يعني معناها ايه؟ بعدها والله يقدر الليل والنهار. ما دام ربنا مقدر. ما دام ربنا سبحانه وتعالى
يعلم اللي انت بتعمله شف بقى لما واحد يقول للتاني انا مقدرك ما تخافش تعال بس اعمل الشغلانة دي وانا هقدرك انا هقدرك ديت لو من واحد غني غير لو من ملك
او رئيس جمهورية غير لو من الله. لما ربنا يقول قم الليل وانا هقدرك. قوموا الليل وانا هقدركم للي يقول ليه؟ ان ربك يعلم انك تقوم وادنى من ثلثي الليل. يعني النبي عليه الصلاة والسلام يبدأ الليل امتى يا جماعة؟ يعني العشاء تمانية والفجر اربعة مسلا يعني تمان ساعات قولوا مسلا تسع
يعني سلسال ليلي ايه ست ساعات يعني النبي بيبدأ الساعة عشرة بالليل النبي عليه الصلاة والسلام بيبدأ قيام الليل عشرة بالليل ونصف يعني يبدأ اتناشر بالليل وثلث يعني يبدأ واحدة ونص بالليل آآ وطائفة من الذين معك. يعني مش كل الصحابة كانوا بيقوموا الليل مع النبي. ديت مواعيد دخول النبي عليه الصلاة والسلام في دار الارض
النبي عليه الصلاة والسلام كان بيدخل في دار الارقم في اي وقت من هزه الاوقات ويقوم الليل مع اصحابه. رضوان الله عليهم اجمعين. يا اخوانا اهل قيام الليل دول هم
العواميد اللي يتشالوا عليها الدعوة. يعني انا الوقتي في فرق بين البالونة وكيس الرمل وعمود الخرسانة. ربنا يثبتنا على طاعته يا رب. في اخ او اخت بالونة منفوخ وبيعرف يقول كلام ولكن هو من جوة فاضي هوى وفيه اخ عامل زي شوال الرمل شوال الرمل يعني يعني انت لو
حطيت شوية رمل كتير ممكن تدرأ عنك مسلا ضربات طلقات بالرصاص. انما ما تقدرش عنك قنبلة وفيه اخ عمود خرسانة. عمود خرسانة مسلح عايزين نبني عواميد خرسانة مسلحة. عايزين نبني رجالة بحق وحقيقي. عايزين نبني ابطال يشيلوا الدين بحق وحقيقي. العمارة اللي انا ساكن فيها ديت شايلها
مسلا عشر عواميد وساكن فيها مسلا تلتميت بني ادم او ميتين بني ادم. يبقى اللي شايل عشرة واللي ساكن متين او كذلك الدعوة الى الله. فيه رجالة شايلة الدعوة بناة للدعوة وفيه ناس متشالة في الدعوة انت من انهي صنف من الاتنين؟ وانت من انهي صنف من الاتنين؟ قيام الليل ان ناشئة الليل هي اشد وطئا
عارفين يعني ايه شد وطن؟ عارفين المكنة الكبوتة اللي بتقوم مسفلتة الشارع؟ بتقوم هرسة الاسفلت اللي بيحطوه آآ وتقوم يابسة ومخلية الشارع متعبد اهو قيام الليل ده مكنة الكبوتة اللي بتسفلت قلبك. اللي بتعبد قلبك لله. اللي بتخلي قلبك
طريق متسفلت قدام اوامر الشرع كلها. ما يقفش قدام اي امر من اوامر الشرع بينك وبين الله سبحانه وتعالى. قيام الاشد وطأ واقوى مقيلا يسددك بيخلي الكلمة خارجة منك داخلة في القلب على طول. قيام الليل والله يقدر الليل والنهار. علم ان لم
فتاب عليكم. مش هتقدروا تصلوا الليل كله. فاقرأوا ما تيسر من القرآن. اقروا يا امة محمد القرآن بالليل. صلوا بقيام الليل طب يا رب احنا عندنا ظروف يا رب. احنا يا رب مش فاضيين ليه ؟ يا رب احنا عدينا مرضى اه علم ان سيكون منكم مرضى. ايوة ايوة فيه مرضى فعلا
كورونا يضربون في الارض يبتغون من فضل الله. وفي ناس يا عيني شغالة ليل نهار. في لقمة العيش. واخرون يقاتلون في سبيل الله وفي جهاد. رغم ان احنا كنا لسه في سنة واحد. سنة واحد مكية في
الاية ديت هتنزلها ولكن ربنا بيقول هيبقى في جهاد وبيأهل الصحابة نفسيا له. وكأن القتال ذكر في سورة قيام الليل. لان اللي هيقوم الليل هو اللي هيقدر يقاتل في سبيل
لله. لان مدرسة قيام الليل هي التأهيل للقتال في سبيل الله والجهاد في سبيل الله. طب جميل جدا يبقى ربنا اهو بيقول ان فيه مرضى وفيه ناس مشغولة يبقى يا رب ازا بقى
فاقرأوا ما تيسر منه. يبقى قبل علم ان سيكون منكم مرضى فاقرؤوا ما تيسر من القرآن. وبعدها فاقرأوا برضو ما تيسر من يعني القضية مش قضية ان انا مشغول او ان انا تعبان او ان انا طول الليل شغال. فمعناه قومي ولو ربع ساعة. قومي ولو نص ساعة. قيام الليل له تلات انزمة. فيه قيام الليل بالمدة
زي ده. ثلثي الليل ونصفه وثلثه. وفيه قيام الليل عدد الركعات. من قام الليل قبل بعض اللقاءات زي النبي عليه الصلاة والسلام حداشر ركعة. وفيه قيام الليل بالايه؟ عدد الايات. من قرأ في ليلة بعشر ايات لم
يكتب من الغافلين. ومن قرأ الليل بمية اية كتب للقانتين. ومن قرأ الليل او قام الليل بالف اية كتب من المقنطرين. الفاية ديت يعني الجزء التسعة وعشرين والتلاتين مع سورة الفتح
يعني بعض اخواني يعني كنا بنصلي هنا مع بعض ليلة كده قريبا قيام ليل مع بعض. فواحد قال ايه ما تيجي نقنطر الليلة شجعنا كلنا. يعني سخنة كلنا. يعني الجزء التسعة وعشرين والتلاتين الله المستعان
فاقرأوا ما تيسر منه واقيموا الصلاة واتوا الزكاة. ها واستغفروا الله ان الله غفور رحيم. استغفروا الله بعد كل القيام ده يا رب استغفروا الله. بعد كل المجهود ده يا رب. استغفروا الله. يعني ده المفروض ان بعد المجهود ده يعني اطلبوا من الله بقى الفردوس الاعلى. يعني
دي عاملة زي واحد راكب على سقالة. كل ما بيعلى كل ما بيشوف اكتر. فكل ما بنزود في العبادة كل ما بنحس بالتقصير اكثر واكثر يا اخواني في الله. يعني قيام الليل ده
ايقاز الصحابة له ثغر النبي عليه الصلاة والسلام. يا اخوانا النبي هو اللي كان بيصحي الصحابة لقيام الليل. النبي هو اللي كان بينادي ازا جاء ثلث الليل الاخر يقوم ويقول جاءت الراجفة تتبعها الرادفة يوم القيامة جاي قوموا الحقوا يا تلحقوا يا ما تلحقوش. جاء الموت بما فيه
قوموا انتم مستنيين ايه! يا يوم القيامة يقوم! يا اما الموت وملك الموت ييجي. انتم مستنيين ايه! الا ان سلعة الله غالية الجنة مش ببلاش. الا ان سلعة الله الجنة. النبي بيقول قوموا ادفعوا تمن الجنة. الجنة مش ببلاش. قوموا ادفعوا تمن
في الجنة من خاف ادلج ومن ادلج بلغ. اللي خايف عنده ميعاد مع مع رئيس الجمهورية الساعة تسعة الصبح في القاهرة بيقول مش هيطلع الساعة ستة الصبح من المنصورة بيقول ده انا اروح وابات على بيات. ده انا اطلع من بالليل وابات. من خاف هبلج اللي خايف انه يفوته الجنة ينزل من الليل
في الليل ان ادلج بلغ اللي هيصلي قيام ليل هم دول اللي هيوصلوا. النبي عليه الصلاة والسلام كان بيدي خطبة كان بيعمل جولة دعوية في المدينة المنورة في التلت من الليل بيقول للصحابة قوموا. قوموا الجنة مش ببلاش. قوموا لقيام الليل. يعني النبي بنفسه كان يصحي الناس لقيام الليل. عليه الصلاة والسلام. يعني ده ثغر انبياء يا جماعة. يعني قيام الليل
دي عبادة خطيرة احنا مستغنيين عن ربنا ليه؟ مستغنيين ليه؟ لو رئيس جمهورية نزل لواحد الساعة اتنين بالليل بيخبط فمراته بتقول مين؟ قال لها رئيس الجمهورية عايز ايه لو عنده اي حاجة عايزها انا جاي اشوف لو محتاج مني اي حاجة. فبتقول لجوزها قال لها انا تعبان وشقيان وطول الليل طافح الدم. مش قولي له مش قادر
قولي له نايم قولي له يعني لازم يبقى رفيق بالناس شوية. فقالت له نايم. تخيلوا بقى لو رئيس الجمهورية قام نازل الليلة اللي بعدها وقام مخبط. ايه؟ انا عايز لو محتاج اي حاجة قولي له نايم وكل ليلة قولي له نايم وربنا بيتنزل كل ليلة. ولله المثل الاعلى. ايه الحلم ده يا جماعة؟ فرص هنندم عليها. فرص
عليها دم يوم القيامة. لو لم ننتبه الان ربنا يوقظ قلوبنا لقيام الليل. يعني انا لان بدأت متأخر فيعني هختم الان بازن الله سبحانه وتعالى اخواني في الله. ان شاء الله بازن الله
ولكن قبل ما اختم اه اه يعني انا عايز اقول لكم قوموا الليل بسورة المزمل. قوموا الوقتي اتوضي وصلي ركعتين بسورة المزمل وطولي في الصلاة. قم يا ابني عش مع
الليلة الا قليلا. اول اية في سورة المزامل يا ايها المزمل. النبي ملفوف في بطانية ونايم على السرير عليه الصلاة والسلام. اخر اية ربك يعلم انك تقوم وانت من ثلثي الليل النبي واقف ورجليه متشققة تكاد تنزف الدم وارمة زي ساقي النخلة وهو الاية هو اللي في اخر اية محمد ابن عبدالله عليه السلام
اللي قلب الوضع كده؟ القرآن. القرآن هو اللي قلب هو اللي عمل الانقلاب ده في حياة النبي عليه الصلاة والسلام. يعني اول اية في سورة المزمل وصف ليه للنبي قبل
القرآن. واخر اية في سورة المزنب الوصف ليل النبي بعد القرآن عليه الصلاة والسلام. يبقى اللي قلب الوضع هو القرآن زي سورة المدثر بعدها. اول اية ايها المدثر انتصار البلوفر ابو خمسميت جنيه اللبس الشيك الفخم. وصف نهار النبي قبل نزول القرآن. واخر سورة المدثر ها
كأنهم حمر مستنفرة فرت من قسورة قسورة الاسد. كأن النبي عليه الصلاة والسلام اسد ونازل يكلم الناس عن ربنا. كأن يعني قوة رهيبة في الدعوة. يبقى اول سورة المدثر وصف نهار النبي قبل القرآن. واخر سورة المدثر وصف نهار النبي بعد القرآن. يعني يا جماعة القرآن ده انقلاب في حياتنا يا اخواننا. ربنا يفهمنا
القرآن ربنا يجعلنا من اهل القرآن. ربنا يرزقنا صحبة القرآن قومي الليل دهوت بسورة المزمل. سورة المزمل ليه للمؤمن وصورة المدثر نهار المؤمن ربنا جاب المزمل في ترتيب المصحف. مش في ترتيب
النزول قبل المدثر لان اللي ما لوش ليل ما لوش نهار. نقوم الليل بها يا اخواننا نقوم الوقت بعد الدرس بازن الله سبحانه وتعالى. يعني واللي مش كده يقوم في اخر الليل باذن
الله سبحانه وتعالى بركعتين بسورة المزمل ويطول ويعيش ويعرض المعاني على قلبه. خلاص يا اخوانا رمضان اهو رمضان داخل. انتم عارفين يعني لما كنت راكب عربية وراح مؤتمر مؤتمرات الصعيد العربية يعني فجأة طلع موتوسيكل قدامنا. فالراجل جه يفرمل الراجل كان ماشي على سرعة مسلا
مية وستين مية وسبعين كده ولا حاجة. فالراجل جه فورمل قدام اول ما شاف الموتوسيكل العربية رغم العربية كانت زيرو لسه اول نزلة لها على الارض او هنبقى لها يوم ولا يومين على الارض. العربية قامت جاية يمين وجية شمال وجاية لفة مية وتمانين درجة وشها بقى عكس الطريق بقى في وش العربيات اللي هتيجي وراه
وقامت مقلوبة اربع قلبات بينها وقفت على وش آآ منحدر كده يعني زي ترعة بس ما فيهاش ماية كمان يعني ترعة زي ما هو وقفت على الحرف بتاعها مقلوبة بنا. سبحان الله العظيم! يعني يعني قلت سبحان الله! ما فيش في الوجود كله اختراع لفرامل تقدر
تفرمل على سرعة مية وستين في لحظة وتوقف العربية. ما فيش. في رمضان بعد حوالي خمسة وتمانين يوم اهو. في رمضان خلاص ما قرب. ما حدش يتخيل انه هيعرف يفرمل اول ما ييجي
في رمضان ومع القرآن وقيام الليل ويقوم مفرمل الدنيا في قلبه. ويقوم منطلق لرمضان. لازم هنفرمل بين الوقت يا جماعة. لازم هنفرمل من بدري بازن الله سبحانه وتعالى قوموا وقوموا الليل واتشجعوا واجهزوا عشان كده رجعنا تاني لمشروع الورش. عشان كده الاسبوع اللي فات قلت لكم بازن الله سبحانه وتعالى وعملت الاسبوع اللي فات اجتماع مع قادة الورش
بازن الله سبحانه وتعالى يعني المفروض ان ابو يحيى بقى يجيب لي تقرير عن قادة الورش كلها الورش هتبقى بعد الدرس الاخوة موجودين؟ في ورشة اخوة بعد الدرس ان شاء الله لمين بقى
ابو مالك بازن الله سبحانه وتعالى ورشة الاخوات اتعملت طيب الله المستعان يعني المفروض ان شاء الله بازن الله ابو يحيى يديني تقرير عن الورش. يا جماعة انا بادعو كل اللي معنا شباب وبنات في الدرس ان شاء الله بازن الله ان هم
اول مشروع الورش. يعني ايه الورش؟ يعني كل ورشة رجالية مسلا زي ورشة ابو مالك كده بعد الدرس ده على طول. نسائية آآ يعني معروف مواعيدها. بيبقى كل ورشة لها ميعاد
الورش ديت بتبقى ايه؟ يعني اسرة ايمانية على النت. يتقابلوا مع بعض. تتعرفوا على بعض. آآ يبقى لكم يعني ايه كلام مع بعض على الاسكايب بس او خط واتس مع بعض او اي تواصل باي صورة مسلا على صفحة فيس مع بعض تشجعوا بعض تسمعوا دروس رمضان مع بعض تعملوا جدول عبادة مع بعض تصحوا الفجر
البعض يعني تكافحه يا جماعة تكافحوا يعني التصحية للفجر تطورت لدرجة ان بقى فيه اجراس للتصحيح للفجر ما تتقفلش بضغط على الزرار تتقفل محل معادلة حسابية. لازم تحل معادلة حسابية عشان تقدر الصوت يبطل. والا الصوت لا يتوقف. يعني فيه حاجات سبحان الله العظيم يعني فيه فيه ناس بتكافح يا اخوانا. يعني
شرع الامر ده ، فيه ناس بتكافح عشان تقوم الليل وعشان تعبد ربنا وعشان تخلص النعمة بتاعتها. الورش هدفها ان آآ آآ يبقى فيه آآ تواصل وترابط تلاقي حد تحكي له مشكلتك او تلاقي واحدة تحكي لها مشكلتك. آآ تتشجعوا بعض في الجولة اللي بتتعمل قبل درس الجمعة. يوم الجمعة في الجماعة الشرعية او الجولة بتاعة النت اللي بتتعمل
النهاردة قبل الدرس بتاع الساعة عشرة آآ تحضروا مع بعض دروس الغرفة الصوتية عشان تتربوا. تحضروا تحفزوا مع بعض القرآن ما شاء الله لا قوة الا بالله. يعني النهاردة في دار البيان مشروع المحطات السبعة لحفز وتجويد القرآن. مشروع صحح تلاوتك ما كانوش لاقيين مكان للطلبة. اللي جايين يصححوا تلاوتهم واللي جايين يحفزوا
فضل منة الله سبحانه وتعالى في ناس بتجتهد يا اخوانا اجتهدوا اشتغلوا. مفروض النت انتم كمان تعملوا مشروع صح تلاوتك عليه. المفروض النت مشروع المحطات السبعة للقرآن هو ده هدف الورش. هو ده هدف الورش. آآ لما نيجي نعمل مسلا آآ حاجة ايمانية. يبقى احنا نعرف نتقابل مع بعض ونعرف نتلم مع بعض ننزل جولات مع بعض
وهكذا ان شاء الله بازن الله يعني كل واحدة ما هياش مرتبطة بورشة من الورش ما تخرجش من الغرفة الوقتي الا لما تحدد لنفسها ورشة ان شاء الله بازن الله. وكل واحد مننا يدخل الورشة بتاعة ابو مالك
بازن الله بعد الدرس ربنا يسددكم وربنا يبارك فيكم. رب اجعلنا لك صوامين. لك قوامين لك قوامين. رب اجعلنا لك صوامين لك قوامين لك ذكارين لك شكارين. رب تقبل توبتنا واغسل حوبتنا واجب دعوتنا
وثبت حجتنا وسدد السنتنا واهد قلوبنا واسلل سخيمة صدورنا واسلل سخيمة صدورنا اللهم استعملنا ولا تستبدل بنا. ربنا اتنا من لدنك رحمة وهيء لنا من امرنا رشدا. سبحانك اللهم وبحمدك اشهد ان لا اله
استغفرك واتوب اليك. جزاكم الله خير